Source: https://www.riigiteataja.ee/akt/417022018031
Timestamp: 2019-11-16 02:37:28+00:00

Document:
Eluruumi alaliste kulude piirmäärad toimetulekutoetuse määramisel – Riigi Teataja
Eluruumi alaliste kulude piirmäärad toimetulekutoetuse määramisel
Eluruumi alaliste kulude piirmäärad toimetulekutoetuse määramisel - sisukord
§ 1 Toimetulekutoetuse määramisel aluseks võetavad kulud
§ 2 Toimetulekutoetuse arvestamisel arvesse võetavad eluruumi alaliste kulude piirmäärad
RT IV, 17.02.2018, 31
Vastu võetud 23.01.2018 nr 18
Määrus kehtestatakse kohaliku omavalitsuse korralduse seaduse § 6 lõike 1 ja § 22 lõike 1 punkti 5 ning sotsiaalhoolekande seaduse § 133 lõigete 5, 6 ja 61 alusel.
§ 1. Toimetulekutoetuse määramisel aluseks võetavad kulud
Toimetulekutoetuse määramisel võetakse arvesse elamuseaduse § 7 lõike 1 punkti 2 alusel kehtestatud eluruumi sotsiaalselt põhjendatud normi ulatuses eluruumi tegelikud kulud, kuid mitte üle vallavolikogu poolt käesolevas määruses kehtestatud piirmäärade.
§ 2. Toimetulekutoetuse arvestamisel arvesse võetavad eluruumi alaliste kulude piirmäärad
Toimetulekutoetuse arvestamisel arvesse võetavad jooksval kuul tasumisele kuuluvad eluruumi alaliste kulude piirmäärad on järgmised:
1) Üür kuni 4 eurot 1m² eest kuus;
2) Korterelamu haldamise kulu, sealhulgas remondiga seotud kulu kuni 3 eurot 1m² eest kuus;
3) Korterelamu renoveerimiseks võetud laenu tagasimakse kuni 3 eurot 1m² eest kuus;
4) Veevarustuse ja reovee ärajuhtimise teenuste maksumus kuni 14 eurot pereliikme kohta ning 10 eurot iga järgneva pereliikme kohta kuus;
5) Soojaveevarustuseks tarbitud soojusenergia või kütuse maksumus kuni 15 eurot üheliikmelise pereliikme kohta ja kuni 10 eurot iga järgneva pereliikme kohta kuus;
6) Kütteks tarbitud soojusenergia või kütuse maksumus:
a) tsentraalse küttesüsteemiga korterelamutes - kuni 3 eurot 1 m2 kohta kuus;
b) ahi-, gaasi- ja elektriküttega eluruumides – kuni 3 eurot 1 m2 kohta kuus;
c) juhul kui kuludokumendil kajastub taotlusele järgneva perioodi küttekulu, kompenseeritakse see kuludokumendi esitamisele järgnevatel kuudel vastavalt kehtestatud piirmäärale kuludokumendil näidatud summa kompenseerimiseni või kuni uue kuludokumendi esitamiseni;
7) Tarbitud elektrienergia maksumus kuni 23 eurot üheliikmelise pere kohta ja iga järgneva pereliikme kohta 13 eurot kuus;
8) Tarbitud majapidamisgaasi maksumus 7 eurot üheliikmelise pere kohta kuus ning kuni 5 eurot iga järgneva pereliikme kohta kuus. Balloonigaasi kasutamisel kompenseeritakse kulu vastavalt kehtestatud piirmäärale vajadusel ka kuludokumendi esitamisele järgnevatel kuudel kuludokumendil näidatud summa kompenseerimiseni või kuni uue kuludokumendi esitamiseni;
9) Olmejäätmete veotasu kuni 6 eurot üheliikmelise pere kohta kuus ning kuni 4 eurot iga järgneva pereliikme kohta kuus;
10) Maamaksukulu, mille arvestamise aluseks on kolmekordne eluaseme pind kuni 0,15 eurot 1m² kohta kuus;
11) Hoonekindlustuse kulu kuni 0,20 eurot 1m² eest kuus.
(1) Määrust rakendatakse tagasiulatuvalt alates 01.01.2018. a.

References: § 1

§ 2
 § 6
 § 22
 § 133

§ 1
 § 7

§ 2